CELEX: 32021D1815
Language: lt
Date: 1633564800000
Title: Europos Centrinio Banko sprendimas (ES) 2021/1815 2021 m. spalio 7 d. dėl metodikos, taikomos apskaičiuojant sankcijas, nesilaikius reikalavimo laikyti privalomąsias atsargas ir susijusių privalomųjų atsargų reikalavimų (ECB/2021/45)

2021 10 15   
               
               
                  LT
               
               
                  Europos Sąjungos oficialusis leidinys
               
               
                  L 367/4
               
            
         EUROPOS CENTRINIO BANKO SPRENDIMAS (ES) 2021/1815
         2021 m. spalio 7 d.
         dėl metodikos, taikomos apskaičiuojant sankcijas, nesilaikius reikalavimo laikyti privalomąsias atsargas ir susijusių privalomųjų atsargų reikalavimų (ECB/2021/45)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 132 straipsnio 3 dalį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 19 straipsnio 1 dalį ir 34 straipsnį,
         atsižvelgdama į 1998 m. lapkričio 23 d. Tarybos reglamentą (EB) Nr. 2532/98 dėl Europos Centrinio Banko teisių taikyti sankcijas (1), ypač į jo 6 straipsnio 2 dalį,
         kadangi:
         
                     (1)
                  
                  
                     siekiant užtikrinti teisinį tikrumą ir skaidrumo tikslais, reikėtų informuoti įstaigas apie metodus, kuriuos ECB taiko, apskaičiuodamas sankcijas, taikomas pagal Tarybos reglamento (EB) Nr. 2531/98 (2) 7 straipsnio 1 dalį už privalomųjų atsargų reikalavimų, įtvirtintų Europos Centrinio Banko reglamente (ES) 2021/378 (ECB/2021/1) (3), nesilaikymą;
                  
               
                     (2)
                  
                  
                     formulė ir metodas, kuriuos ECB taiko apskaičiuodamas sankcijas už reikalavimo laikyti visas ar dalį reikalaujamų privalomųjų atsargų nevykdymą, yra nurodyta pranešime dėl sankcijų, taikomų pažeidus pareigą laikyti privalomąsias atsargas (angl. Notice of the European Central Bank on the imposition of sanctions for breaches of the obligation to hold minimum reserves) (4). Siekiant teisinio tikrumo ir tam, kad būtų užkirstas kelias sankcijų taikymo įvairiose ECB kompetencijos srityse teisinės sistemos tolesnei fragmentacijai, būtų tikslinga šį pranešimą panaikinti ir atitinkamą jo turinį perkelti į naują sprendimą;
                  
               
                     (3)
                  
                  
                     lygiai taip pat siekiant skaidrumo reikia nustatyti formulę ir metodą, kuriuos ECB taiko, apskaičiuodamas sankcijas pagal Tarybos reglamento (EB) 2531/98 7 straipsnio 3 dalį, tais atvejais, kai nesilaikoma Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatyto reikalavimo pranešti atitinkamam nacionaliniam centriniam bankui apie visus apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis;
                  
               
                     (4)
                  
                  
                     siekiant užtikrinti suderintą privalomųjų atsargų reikalavimų taikymo sistemą, šis sprendimas turi būti taikomas nuo tos pačios dienos, kaip ir Europos Centrinio Banko reglamento (EB) Nr. 2157/1999 (ECB/1999/4) (5) 11 straipsnio dalinis pakeitimas,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas
            Šiuo sprendimu nustatoma metodika, kurią ECB taiko apskaičiuodamas sankcijas, taikomas pagal Reglamento (EB) Nr. 2531/98 7 straipsnį.
         
         
            2 straipsnis
            Metodika, taikoma apskaičiuojant sankcijas, nesilaikius reikalavimo laikyti privalomąsias atsargas
            Tais atvejais, kai ECB taiko sankciją pagal Reglamento (EB) Nr. 2531/98 7 straipsnio 1 dalį, taikytina sankcija, kai nesilaikoma reikalavimo laikyti privalomąsias atsargas pagal Reglamentą (ES) 2021/378 (ECB/2021/1), apskaičiuojama remiantis šio sprendimo I priede įtvirtintais formule ir metodu.
         
         
            3 straipsnis
            Metodika, taikoma apskaičiuojant sankcijas, nesilaikius su privalomosiomis atsargomis susijusio pranešimo reikalavimo
            Tais atvejais, kai ECB taiko sankciją pagal Tarybos reglamento (EB) 2531/98 7 straipsnio 3 dalį, kai nesilaikoma Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatyto reikalavimo pranešti atitinkamam nacionaliniam centriniam bankui apie visus apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis, taikytina sankcija apskaičiuojama remiantis šio sprendimo II priede įtvirtintais formule ir metodu.
         
         
            4 straipsnis
            Įsigaliojimas
            Šis sprendimas įsigalioja 2021 m. lapkričio 3 d.
         
         
            Priimta Frankfurte prie Maino 2021 m. spalio 7 d.
            
               
                  ECB Pirmininkė
               
               Christine LAGARDE
            
         
         
            (1)  OL L 318, 1998 11 27, p. 4.
         
            (2)  1998 m. lapkričio 23 d. Tarybos reglamentas (EB) Nr. 2531/98 dėl Europos Centrinio Banko privalomųjų atsargų reikalavimo taikymo (OL L 318, 1998 11 27, p. 1).
         
            (3)  2021 m. sausio 22 d. Europos Centrinio Banko reglamentas (EB) Nr. 2021/378 dėl privalomųjų atsargų reikalavimo taikymo (ECB/2021/1) (OL L 73, 2021 3 3, p. 1).
         
            (4)  OL C 39, 2000 2 11, p. 3.
         
            (5)  1999 m. rugsėjo 23 d. Europos Centrinio Banko reglamentas (EB) Nr. 2157/1999 dėl Europos Centrinio Banko teisių taikyti sankcijas (ECB/1999/4) (OL L 264, 1999 10 12, p. 21).
      
      
         
            I PRIEDAS
            
               Formulė ir metodas, taikomi sankcijai pagal Tarybos reglamento (EB) 2531/98 7 straipsnio 1 dalį apskaičiuoti
            
            
               1.   
               Sankcijos, kurią Europos Centrinis Bankas taiko, nesilaikius reikalavimo laikyti reikalaujamą privalomųjų atsargų lygį, dydis
               Tais atvejais, kai įstaiga, kuriai taikomi privalomųjų atsargų reikalavimai, nelaiko reikalaujamo privalomųjų atsargų lygio pagal Tarybos reglamentus ar su jais susijusius ECB reglamentus ar sprendimus, bus paskirta sankcija, apskaičiuojama kaip bauda, 2,5 procentiniais punktais viršijanti Europos centrinių bankų sistemos vidutinę ribinio skolinimosi normą laikymo laikotarpiu, kurio metu nesilaikymas įvyko, padauginus iš privalomųjų atsargų, kurių atitinkama institucija nelaikė, dienos sumos vidurkio.
               Bauda apskaičiuojama taikant šią formulę:
               
                  
               Kur:
               
                           Pt
                           
                        
                        
                           =
                        
                        
                           bauda, mokėtina trūkstant reikalaujamų privalomųjų atsargų per laikymo laikotarpį t
                        
                     
                           Dt
                           
                        
                        
                           =
                        
                        
                           trūkstama reikalaujamų atsargų suma laikymo laikotarpiu (kaip dienos vidurkis)
                        
                     
                           nt
                           
                        
                        
                           =
                        
                        
                           laikymo laikotarpio t kalendorinių dienų skaičius
                        
                     
                           I
                        
                        
                           =
                        
                        
                           laikymo laikotarpio t kalendorinė diena
                        
                     
                           MLRi
                           
                        
                        
                           =
                        
                        
                           ribinio skolinimosi norma i dieną
                        
                     Tais atvejais, kai įstaiga, kuriai taikomi privalomųjų atsargų reikalavimai, nesilaiko Reglamento (ES) 2021/378 (ECB/2021/1) 3 straipsnio 1 dalies antroje pastraipoje įtvirtintos pranešimo pareigos, jeigu, nustačius tą nesilaikymo atvejį, taip pat nustatoma, kad, taikant Reglamento (ES) 2021/378 (ECB/2021/1) 3 straipsnio 1 dalies d punktą, ta įstaiga nesilaikė įpareigojimo laikyti reikalaujamą privalomųjų atsargų lygį daugiau negu vienu laikymo laikotarpiu, atitinkamas laikymo laikotarpis sankcijai pagal šio priedo 1 dalį apskaičiuoti yra laikymo laikotarpis, kurio metu nesilaikymas buvo nustatytas.
            
            
               2.   
               Pakartotinis privalomųjų atsargų reikalavimų pažeidimas
               Kai įstaiga, kuriai taikomi privalomųjų atsargų reikalavimai, nelaiko reikalaujamo privalomųjų atsargų lygio daugiau nei du kartus 12 mėnesių laikotarpiu, laikoma, kad ji įvykdė pakartotinį pažeidimą.
               Už kiekvieną pakartotinį pažeidimą bus paskirta sankcija, apskaičiuojama kaip bauda, 5 procentiniais punktais viršijanti Europos centrinių bankų sistemos vidutinę ribinio skolinimosi normą laikymo laikotarpiu, kurio metu įvyko pakartotinis pažeidimas, padauginus iš privalomųjų atsargų, kurių atitinkama institucija nelaikė, dienos sumos vidurkio. Kitais aspektais sankcija apskaičiuojama pagal šio priedo 1 dalyje pateiktą formulę.
            
         
      
      
         
            II PRIEDAS
            
               Formulė ir metodas, taikomi sankcijai pagal Tarybos reglamento (EB) 2531/98 7 straipsnio 3 dalį apskaičiuoti, nesilaikius Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatyto reikalavimo pranešti atitinkamam nacionaliniam centriniam bankui apie visus apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis
            
            
               1.   
               Sankcijos, kurią pagal Tarybos reglamento (EB) 2531/98 7 straipsnio 3 dalį Europos Centrinis Bankas taiko, kai nesilaikoma Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatyto reikalavimo pranešti atitinkamam nacionaliniam centriniam bankui apie visus apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis, dydis
               Kai nesilaikoma Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatytos pareigos pranešti atitinkamam nacionaliniam centriniam bankui apie visus teisinius, sutartinius, reguliavimo ar kitokius apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis, bus taikoma sankcija, apskaičiuojama kaip bauda, 2,5 procentiniais punktais viršijanti Europos centrinių bankų sistemos vidutinę ribinio skolinimosi normą laikotarpiu, už kurį yra taikoma sankcija, padauginus iš lėšų, kurioms daro įtaką įstaigos nepranešimas, dienos sumos vidurkio laikotarpiu, už kurį taikoma sankcija. Jeigu reikalavimo nesilaikoma ilgiau nei vieną laikymo laikotarpį, laikotarpis, už kurį taikoma sankcija, neviršys laikymo laikotarpio, kurį buvo nustatytas reikalavimo nesilaikymas, viso dienų skaičiaus.
               Laikantis šio priedo 3 dalies, bauda apskaičiuojama taikant šią formulę:
               
                  
               Kur:
               
                           Ps
                           
                        
                        
                           =
                        
                        
                           bauda, mokėtina nevykdant reikalavimo pranešti pagal Reglamento (ES) 2021/378 (ECB/2021/1) 3 straipsnio 1 dalies antrą pastraipą
                        
                     
                           Ds
                           
                        
                        
                           =
                        
                        
                           lėšų, kurioms daro įtaką įstaigos nepranešimas pagal Reglamento (ES) 2021/378 (ECB/2021/1) 3 straipsnio 1 dalies antrą pastraipą, suma
                        
                     
                           ns
                           
                        
                        
                           =
                        
                        
                           mažesnis iš šių dydžių i) bendras kalendorinių dienų, kai nebuvo pranešta, skaičius ir ii) laikymo laikotarpio, kurį nustatytas reikalavimų nesilaikymas, dienų skaičius
                        
                     
                           I
                        
                        
                           =
                        
                        
                           laikotarpio, už kurį taikoma sankcija, kalendorinė diena
                        
                     
                           MLRi
                           
                        
                        
                           =
                        
                        
                           ribinio skolinimosi norma i dieną
                        
                     
            
               2.   
               Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatytos pareigos pranešti atitinkamam nacionaliniam centriniam bankui apie visus teisinius, sutartinius, reguliavimo ar kitokius apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis, pakartotinis nesilaikymas
               Tais atvejais, kai įstaigai buvo taikyta sankcija, nesilaikius Reglamento (ES) 2021/378 (ECB/2021/1) 3 straipsnio 1 dalies antroje pastraipoje numatytos pareigos pranešti atitinkamam nacionaliniam centriniam bankui apie visus teisinius, sutartinius, reguliavimo ar kitokius apribojimus, dėl kurių įstaiga negalėtų tokių savo lėšų, laikomų kaip privalomosios atsargos, likviduoti, pervesti, perleisti ar disponuoti jomis, ir jeigu ta įstaiga nepraneša atitinkamam nacionaliniam centriniam bankui apie visus tokius apribojimus pagal 3 straipsnio 1 dalies antrą pastraipą 12 mėnesių laikotarpiu nuo dienos, kurią jai buvo pranešta apie tą taikytą sankciją, laikoma, kad ji įvykdė pakartotinį pažeidimą.
               Už kiekvieną pakartotinį pažeidimą bus taikoma sankcija, apskaičiuojama kaip bauda, 5 procentiniais punktais viršijanti Europos centrinių bankų sistemos vidutinę ribinio skolinimosi normą laikotarpiu, už kurį taikyta sankcija, padauginus iš lėšų, kurioms daro įtaką įstaigos nepranešimas, dienos sumos vidurkio laikotarpiu, už kurį taikoma sankcija. Kitais aspektais sankcija apskaičiuojama pagal šio priedo 1 dalyje pateiktą formulę.
            
            
               3.   
               Proporcingumo principas ir konkretaus atvejo aplinkybės
               Pagal šio priedo 1 dalyje įtvirtintą formulę apskaičiuotos baudos dydis gali būti patikslintas atsižvelgiant į proporcingumo principą ir konkretaus atvejo aplinkybes, vadovaujantis Reglamento (EB) 2532/98 2 straipsnio 2 ir 3 dalimis. Bet kokiam baudos dydžio patikslinimui taikomi to reglamento 2 straipsnio 1 dalyje įtvirtinti apribojimai.